Okresná prokuratúra Bratislava II 
Kvetná 13, 820 05 Bratislava 25

Sp. zn. : 4 Pv 1050/11/1102	Bratislava II, 16.7.2012
EEČ : 2-9-72-2012

U Z N E S E N I E

Trestná vec:	obvinený XXXXX 
Prečin:	Neoprávnené používanie cudzieho motorového vozidla podľa § 217 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Bratislava II
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Podľa § 215 ods. 1 písm. b/ Trestného poriadku trestné stíhanie vedené povereným príslušníkom Okresného riaditeľstva Policajného zboru v Bratislave OO PZ XXXXX XXXXX, XXXXX II spisovej značky ČVS: XXXXX proti obvinenému 

XXXXX, nar. XXXXX v Bratislave, trvale bytom XXXXX, XXXXX 

za úmyselný prečin neoprávneného používania cudzieho motorového vozidla podľa § 217 ods. 1, ods. 2 písm. c/ Trestného zákona, ktorého sa dopustil na tom skutkovom základe, že obvinený dňa XXXXX v Bratislave uzatvoril so spoločnosťou XXXXX úverovú zmluvu o XXXXX č. XXXXX, predmetom ktorej bolo poskytnutie úveru na zakúpenie motorového vozidla zn. VW XXXXX, VIN: XXXXX, XXXXX metalízy, obstarávacia cena vozidla 7.000,- EUR, XXXXX uhradil časť kúpnej ceny vozidla vo výške 2.800,- EUR, pričom veriteľ XXXXX uhradil na základe  faktúry č. XXXXX, zmluvy o XXXXX, splátkového kalendára a zmluvy o zabezpečovacom prevode vlastníckeho práva na toto vozidlo č. XXXXX predávajúcemu XXXXX XXXXX XXXXX XXXXX zvyšnú sumu z hodnoty vozidla vo výške 4.200,- EUR. Podpisom zmluvy o XXXXX a tiež splátkového kalendára sa zaviazal XXXXX k splácaniu úveru v období 36 mesiacov v mesačných splátkach po 165,23 EUR a podpisom zmluvy o zabezpečovacom prevode vlastníckeho práva č. XXXXX prešlo vlastnícke právo k vozidlu na spoločnosť XXXXX, XXXXX nespĺňal svoje povinnosti vyplývajúce z týchto zmlúv a ku dňu 10.12.2010 predstavoval jeho dlh na nesplatených splátkach 595,08 EUR. Z dôvodu neuhradenia predpísaných splátok poškodená spoločnosť XXXXX dňa 10.12.2010 preto pristúpila k oznámeniu o predčasnej splatnosti úveru a k uplatneniu si zabezpečovacieho povereného pracovníka telefonicky viackrát kontaktovala XXXXX, ktorý bol vyzvaný k odovzdaniu vozidla, čo však odmietol vykonať a toto vozidlo napriek viacerým telefonickým výzvam vozidlo nevydal, a tak poškodenej spoločnosti spôsobil škodu vo výške 2.934,97 EUR

lebo nie je tento skutok trestným činom a nie je dôvod na postúpenie veci
Odôvodnenie:
Uznesením povereného príslušníka Okresného riaditeľstva Policajného zboru v Bratislave, OO PZ XXXXX XXXXX spisovej značky ČVS: XXXXX bolo podľa § 199 ods. 1 Trestného poriadku začaté a súčasne podľa § 206 ods. 1 Trestného poriadku vznesené obvinenie XXXXX pre prečin neoprávneného používania cudzieho motorového vozidla podľa § 217 ods. 1, ods. 2 písm. c/  Tr. zák. na tom skutkovom základe ako je to uvedené vo výrokovej časti predmetného uznesenia.
	Ku skutku bol vypočutý obvinený, ktorý uviedol, že to čo je uvedené v uznesení o vznesení obvinenia je pravda a že to veľmi ľutuje. Ďalej uviedol, že on sa v čase keď nastala táto okolnosť nachádzal v XXXXX, kde pracoval brigádne, pričom sa mu tam pokazilo vozidlo. Potom, keď sa vrátil, tak celú sumu vyrovnal. 
	K veci bol vypočutý svedok poškodený XXXXX XXXXX, ktorý uviedol, že obvinený celú sumu vyrovnal a vozidlo bolo už prepísané na neho ako na vlastníka. Netrvá na podanom trestnom oznámení a súhlasí so zastavením trestného stíhania.
	V spisovom materiáli sa nachádzajú aj výpisy z uhrádzania úveru. 
	Podľa § 215 ods. 1 písm. b/ Trestného poriadku prokurátor zastaví trestné stíhanie ak nie je tento skutok trestným činom a nie je dôvod na postúpenie veci. 
	Vzhľadom k horeuvedeným skutočnostiam je odôvodnený postup podľa § 215 ods. 1 písm. b/ Trestného poriadku a preto som rozhodol tak ako je to uvedené vo výroku tohto uznesenia. 
Poučenie:
Proti tomuto uzneseniu podľa § 215 ods. 6 Trestného poriadku je prípustná 
                        sťažnosť, ktorú môže podať obvinený ako aj poškodený do troch dní cestou
                        Okresnej prokuratúry XXXXX II. Sťažnosť má odkladný účinok.

JUDr. Oskár Čapla
prokurátor